Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 381/13/7712	Svidník, 20.11.2014
EEČ : 2-60-83-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Svidník zo dňa 15.10.2013, spisová značka Pv 381/13/7712, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
od 17.02.2012, keď  bola ukončená zmluva o dodávke zemného plynu zo strany akciovej spoločnosti Slovenský plynárensky priemysel XXXXX, do 17.05.2013 v odbernom mieste rodinného domu číslo 57 v obci Kuková okr. Svidník neoprávnene odobrala 3571 m3 zemného plynu v hodnote 1 589,16 eur ku škode akciovej spoločnosti SPP-distribúcia XXXXX 

Uznesením prokurátora Okresnej prokuratúry Svidník zo dňa 15.10.2013, spisová značka Pv 381/13/7712, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením č.k. Pv 381/13-6 z 15.10.2013 som podľa § 216 ods. 1 Tr. por. podmienečne zastavil trestné stíhanie proti obvinenej XXXXX pre prečin krádeže podľa § 212 ods. 2 písm. e/ Tr. zák. , podľa § 216 ods. 2 Tr. por.  som obvinenej určil skúšobnú dobu v trvaní 12 (dvanásť) mesiacov a podľa § 216 ods. 3 Tr.por. som obvinenej uložil, aby v priebehu skúšobnej doby uhradila poškodenej akciovej spoločnosti SPP-distribúcia XXXXX spôsobenú škodu, pričom toto uznesenie nadobudlo právoplatnosť 22.10.2013.
	Zo správ o povesti obvinenej, z pracovného posudku a z odpisu z registra trestov som zistil, že obvinená v priebehu skúšobnej doby viedla riadny život, postupne mesačne spláca spôsobenú škodu na základe dohody o splátkach  a teda boli splnené podmienky v zmysle § 217 ods. 1 Tr.por. Preto bolo potrebné rozhodnúť, že obvinená sa v skúšobnej dobe osvedčila.
	Podľa § 217 ods. 4 Tr.por. právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e/ Tr.por. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor